Babelscape/SREDFM huggingface dataset:
Σρεκ 2

Το Σρεκ 2 (αγγλικά: "Shrek 2") είναι αμερικανική ταινία κινουμένων σχεδίων σε σκηνοθεσία Άντριου Άνταμσον, Κέλι Άσμπουρι και Κόνραντ Βέρνον, παραγωγής 2004. Οι Μάικ Μάγιερς, Έντι Μέρφι, Κάμερον Ντίαζ, Τζούλι Άντριους, Αντόνιο Μπαντέρας, Τζον Κλιζ, Ρούπερτ Έβερετ και Τζένιφερ Σόντερς δανείζουν τις φωνές τους. Αποτέλεσε συνέχεια της ταινίας "Σρεκ" (Shrek, 2001) και είναι το δεύτερο μέρος της σειράς ταινιών "Σρεκ".

Έγινε μεγάλη εισπρακτική επιτυχία, από τις πρώτες τρεις μέρες προβολής στις ΗΠΑ, καθιστώντας τo σήμερα το 60ο πιο επιτυχημένο φιλμ παγκοσμίως, με συνολικές εισπράξεις 928.760.770 δολάρια. Η ταινία ήταν επίσης για περίπου 6 χρόνια η μεγαλύτερη σε εισπράξεις ταινία κινουμένων σχεδίων όλων των εποχών εώς ότου ξεπεράστηκε τον Άυγουστο του 2010 από το "Toy Story 3".

Η μεγάλη του επιτυχία έδωσε στους παραγωγούς της Dreamworks το έναυσμα για τη δημιουργία των "Σρεκ ο Τρίτος" (Shrek the Third, 2007) και "Σρεκ κι Εμείς Καλύτερα" (Shrek Forever After, 2010).
Κονκόρντ

Ένα αεροπλάνο Κονκόρντ της [[Air France]] το 1977.
Το Κονκόρντ (Concorde) ήταν ένα γαλλοβρετανικό υπερηχητικό επιβατηγό αεροσκάφος που εκτελούσε πτήσεις μέχρι το 2003. Ήταν το ένα από τους δύο τύπους υπερηχητικών επιβατηγών αεροπλάνων που έχουν κατασκευαστεί μέχρι σήμερα (το άλλο ήταν το Tupolev Tu-144), αλλά και το μόνο που εντάχθηκε σε δρομολογημένες πτήσεις. 
Το Κονκόρντ αποτέλεσε για μισό αιώνα το καύχημα της αγγλο-γαλλικής αεροναυπηγικής συνεργασίας, πετούσε με ταχύτητα Μαχ 2,02 (= 2,02 φορές την ταχύτητα του ήχου) σε μέγιστο ύψος 60.000 πόδια (18,3 χιλιόμετρα).

Η πτήση που πραγματοποίησε το κονκόρντ έγινε στις 2 Μαρτίου 1969 και έλαβε μέρος στην πρώτη του παρουσίαση στις 21 Ιανουαρίου 1976.Αποσύρθηκε μόνιμα στις 26 Νοεμβρίου 2003.
Μολοσσία

Η Μολοσσία ήταν αρχαία χώρα της Ηπείρου (απαντάται και ως Μολοττία και Μολοσσίς), που κατελάμβανε την ηπειρωτική ενδοχώρα από τα όρια της Θεσπρωτίας και Χαονίας, μέχρι τα όρια της Μακεδονίας και Θεσσαλίας.

Το επίκεντρο της χώρας αυτής ήταν στην περιοχή γύρω από τη λίμνη Παμβώτιδα εύφορο λεκανοπέδιο, όπου και αναζητείται η αρχαία σημαντική πόλη αυτής Πασσαρών.

Ο γιος του Αχιλλέα, ο Νεοπτόλεμος, αποίκησε στην Ήπειρο και ίδρυσε κατά τη μυθική παράδοση ένα βασίλειο που διατηρήθηκε μέχρι τον 3ο αιώνα π.Χ.. Το βασίλειο ονομάστηκε Μολοσσία από τον Μολοσσό, γιό του Νεοπτόλεμου και της Ανδρομάχης.
Λαύριο

Το Λαύριο (γνωστό κατά τον 19ο αιώνα και ως Εργαστήρια Λαυρίου) είναι μια μικρή πόλη στο νοτιοανατολικό μέρος της Αττικής και έδρα του Δήμου Λαυρεωτικής. Είναι γνωστό από την κλασσική αρχαιότητα για την εξόρυξη ασημιού, που ήταν μια από τις κύριες πηγές εισοδήματος της πόλης-κράτους της Αθήνας, για την παραγωγή νομισμάτων και την χρηματοδότηση του Αθηναϊκού στόλου. Τμήμα της πόλης έχει χαρακτηριστεί παραδοσιακός οικισμός. Το Λαύριο μπορεί να χαρακτηρισθεί ως τόπος με μεγάλη ιστορική και μνημειακή πυκνότητα.
Κωνσταντίνος Γιάνναρης

Ο Κωνσταντίνος Γιάνναρης (Σίδνεϊ, 1959) είναι Έλληνας σκηνοθέτης του κινηματογράφου.
Βοστώνη

Η Βοστώνη (αγγλικά: Boston, Massachusetts), είναι παράκτια πόλη των ΗΠΑ, πρωτεύουσα της πολιτείας της Μασαχουσέτης και έδρα της κομητείας Σάφολκ. Η Βοστώνη, αποτελεί μια από τις παλαιοτερες πόλεις των Ηνωμένων Πολιτειών και χαρακτηρίζεται από την ακαθόριστη πολεοδομική διαρρύθμιση (με πολλά μικρά, στενά σοκάκια, μονόδρομους, κ.α.), που δυσκολεύουν μεν την κίνηση των αυτοκινήτων, αλλά όμως δίνουν στην πόλη ένα χαρακτήρα εντελώς ιδιόρρυθμο για τα αμερικανικά δεδομένα. 

Ο πληθυσμός της πόλης, ανέρχεται σε 695,506 κατοίκους (εκτιμήσεις 2021), και της μητροπολιτικής περιοχής της Βοστώνης, ανέρχεται σε 4,873,019 κατοίκους. (2021). Η πόλη κατατάσσεται στην 21η θέση στις ΗΠΑ και η μητροπολιτική περιοχή στην 11η θέση. 

Η Βοστώνη, είναι γνωστή σε όλον τον κόσμο ως Πανεπιστημιούπολη, με τα επώνυμα πανεπιστήμια του Χάρβαρντ "(Harvard University)", Ταφτς "(Tufts University)", Τεχνολογικό Ινστιτούτο Μασαχουσέτης "(ΜΙΤ)", Brandeis University, και άλλα, πολλά απ’ αυτά ευρισκόμενα στο προάστιο της Βοστώνης, το Κέιμπριτζ "(Cambridge)". Είναι πολιτιστικό και πανεπιστημιακό κέντρο των ΗΠΑ, και γι' αυτό το λόγο είναι γνωστή σαν "Αθήνα της Αμερικής". 

Η Βοστώνη είναι, επίσης, γνωστή για τα ιατρικά της κέντρα, όπως το Γενικό Νοσοκομείο Μασαχουσέτης (Mass. General Hospital), για το Μουσικό Κολέγιο Μπέρκλι (Berklee College of Music), καθώς και για τον Μαραθώνιο της Βοστώνης (Boston Marathon), στον οποίο λαμβάνουν μέρος κάθε χρόνο δεκάδες χιλιάδες αθλητές απ’ όλον τον κόσμο.
__ΕΥΡΕΤΗΡΙΟ__
Διεθνής τραπεζικός λογαριασμός

Ο Διεθνής Τραπεζικός Λογαριασμός (ΔΤΛ), ή Διεθνής Αριθμός Τραπεζικού Λογαριασμού, ακριβέστερα, (International Bank Account Number) - IBAN, (προφέρεται Άι-μπαν), είναι ένας λογαριασμός που έχει προσδιοριστεί η δόμησή του σύμφωνα με τις προδιαγραφές που έχει δώσει η Ευρωπαϊκή Επιτροπή Τραπεζικών Προτύπων. Σε τέτοιο τραπεζικό λογαριασμό μπορεί να μετατραπεί οποιοσδήποτε τραπεζικός λογαριασμός φυσικού ή νομικού προσώπου που τηρείται σε μια Χώρα. Πρόκειται δηλαδή για αναγωγή βασικού αριθμού λογαριασμού σε διεθνή τραπεζικό αριθμό βάσει προτύπου.

Υιοθετήθηκε αρχικά από την Ευρωπαϊκή Επιτροπή Τραπεζικών Προτύπων, και αργότερα ως ISO 13616:1997.

Ο IBAN αναπτύχθηκε για να βοηθήσει στη βελτίωση του συστήματος πληρωμών εντός της Ευρωπαϊκής Ένωσης. Πελάτες, κυρίως ιδιώτες και μικρομεσαίες επιχειρήσεις, μπερδεύονται συχνά από τα διαφορετικά εθνικά πρότυπα για τους αριθμούς τραπεζικού λογαριασμού. Σκοπός του ΙΒΑΝ είναι να διευκολύνει την αυτόματη επεξεργασία των διασυνοριακών μεταφορών κεφαλαίων. Με τη χρήση του ΙΒΑΝ διασφαλίζεται η σωστή μετάδοση του Αριθμού Λογαριασμού και περιορίζεται η χειρογραφική επέμβαση κατά την πίστωσή του.

Ενώ το σύστημα είναι δυνατό να χρησιμοποιηθεί για λόγους δρομολόγησης, δεν μπορεί αυτή τη στιγμή να χρησιμοποιηθεί πλήρως, δεδομένου ότι το IBAN δεν έχει υιοθετηθεί ευρέως έξω από την Ευρώπη, ενώ η Ευρωπαϊκή Επιτροπή Τραπεζικών Προτύπων αναμένει ότι η διαδικασία της υιοθέτησης μπορεί να πάρει πέντε έως δέκα έτη. Μέχρι τότε, είναι απαραίτητο να συνεχιστει να χρησιμοποιείται το τρέχον σύστημα BIC (Bank Identifier Code) ή αλλιώς SWIFT (Society for Worldwide Interbank Financial Telecommunication) του ISO 9362 ή από κοινού με το IBAN προκειμένου να εξασφαλιστεί κατάλληλη δρομολόγηση.
Δόμνα Σαμίου

Η Δόμνα Σαμίου (Καισαριανή Αττικής, 12 Οκτωβρίου 1928 - Αθήνα, 10 Μαρτίου 2012) ήταν Ελληνίδα τραγουδίστρια και μουσικολόγος που συνετέλεσε στη διάσωση και διάδοση του παραδοσιακού τραγουδιού.
Ξηρά θερμοβαθμίδα

Ξηρά θερμοβαθμίδα ή ξηρά αδιαβατική θερμοβαθμίδα ονομάζεται η αναλογία του μεγέθους της διαστολής που δημιουργείται, όταν η πυκνότητα της ατμόσφαιρας ελαττώνεται καθ΄ ύψος και οι δημιουργούμενες πομφόλυγες του ανερχόμενου θερμού αέρα (που συμβαίνει πάνω από τη γήινη επιφάνεια που θερμαίνεται από τον Ήλιο), υπόκεινται σε προοδευτική ελάττωση της επ΄ αυτών ασκούμενης ατμοσφαιρικής πίεσης με αποτέλεσμα αυτές να διαστέλλονται συνεχώς σύμφωνα με τον νόμο του Boyle – Marriot. Η διαστολή που δημιουργείται επιφέρει ταυτόχρονα και ελάττωση της θερμοκρασίας κατ΄ αναλογία 1° C / 100 m. Η αναλογία αυτή ονομάζεται ξηρά θερμοβαθμίδα.

Σημειώνεται ότι οι ανερχόμενες αυτές αέρινες πομφόλυγες του ξηρού θερμού αέρα δεν ανυψώνονται απεριόριστα, αφού ψύχονται λόγω της παραπάνω διαστολής, (αδιαβατικά όπως λέγεται στη θερμοδυναμική), ένεκα της ελάττωσης της επ΄ αυτών πίεσης. Έτσι αυτές φθάνουν μέχρι το ύψος εκείνο που θα έχουν ίση θερμοκρασία με τη περιβάλλουσα αυτές ατμόσφαιρα.
Μπέρτολτ Μπρεχτ

thumb|right|250px|Άγαλμα του Μπέρτολτ Μπρεχτ στην πλατεία που φέρει σήμερα το όνομά του, στο Βερολίνο.
Ο Μπέρτολτ Μπρεχτ ("Bertolt Brecht", σε κάποια έργα ως "Bert Brecht", γενν. "Eugen Berthold Friedrich Brecht", 10 Φεβρουαρίου 1898 – 14 Αυγούστου 1956) ήταν Γερμανός δραματουργός, σκηνοθέτης και ποιητής του 20ού αιώνα. Θεωρείται ο πατέρας του «επικού θεάτρου» (Episches Theater) στη Γερμανία.
ZDF

Η Δεύτερη Γερμανική Τηλεόραση (γερ.: "Zweites Deutsches Fernsehen", ) γνωστή ως ZDF είναι γερμανικός δημόσιος τηλεοπτικός οργανισμός με έδρα το Μάιντς του κρατιδίου της Ρηνανίας-Παλατινάτου. Λειτουργεί ως ανεξάρτητο μη κερδοσκοπικό ίδρυμα, το οποίο ιδρύθηκε από όλα τα ομοσπονδιακά κρατίδια της Γερμανίας ("Bundesländer"). Το ZDF χρηματοδοτείται από τα τέλη τηλεοπτικών αδειών και τα έσοδα από διαφημίσεις.
ISO 3166-1 alpha-3

To ISO 3166-1 alpha-3 είναι υποσύνολο του ISO 3166-1 και χρησιμοποιείται από το ISO/IEC 7501-1 για μηχανικά αναγνώσιμα διαβατήρια.
Σύρος

μικρογραφία|Άνω Σύρος|300x300εσ
μικρογραφία|Η Ερμούπολη και η Άνω Σύρος από το λιμάνι του νησιού|303x303εσ

Η Σύρος είναι ένα νησί των Κυκλάδων. Πρωτεύουσά της Σύρου είναι η Ερμούπολη, η οποία είναι και πρωτεύουσα του Νομού Κυκλάδων καθώς και έδρα της Περιφέρειας Νοτίου Αιγαίου. Η Σύρος αναπτύχθηκε ιδιαίτερα μετά το 1826, όταν εγκαταστάθηκαν πρόσφυγες από τα Ψαρά, τη Χίο, την Κρήτη και τη Μικρά Ασία. Υπήρξε ναυτικό, βιομηχανικό και πολιτιστικό κέντρο του νέου ελληνικού κράτους.

Οι κάτοικοί της Σύρου επίσημα λέγονται Σύριοι/Συρίες (όπως Πάριοι, Νάξιοι, Κύπριοι κλπ. - κατά το κύριος/κυρία δηλ.) ενώ στην καθομιλουμένη συνηθίζονται τα Συριανοί/Συριανές.
Κάσιο Ταντάο

Ο Κάσιο Ταντάο (26 Νοεμβρίου 1917 – 4 Μαρτίου 1993) ήταν Ιάπωνας επιχειρηματίας, ιδρυτής της εταιρείας Κάζιο Κομπιούτερ.

Γεννήθηκε στην Κουρέτα-Μούρα, στην περιοχή Κότσι της Ιαπωνίας το 1917.

Το 1923 μετά τον μεγάλο σεισμό Κάντο, όλη η οικογένεια Κάσιο μετακινήθηκε στο Τόκυο, αφού πρώτα έλαβαν πρόσκληση από ένα θείο που εργαζόταν εκεί.

Το 1946 ο Ταντάο, αφού πρώτα σπούδασε στο Βασέντα Κόσου Γκάκο, έστησε τη δική του εταιρεία, την αποκαλούμενη «Κάσιο Σεϊσακούζο», στη Μιτάκα του Τόκυο.

Πέθανε στις 4 Μαρτίου του 1993.
Μεροπίδες

<br>
Οι Μεροπίδες ("Meropidae") είναι οικογένεια πτηνών της τάξης των Κορακιόμορφων. Χαρακτηρίζονται από πολύχρωμα φτερά, μακρύ και στενό κορμί και συνήθως μακριά φτερά στην ουρά. Η ομάδα αυτών των πουλιών ζει και αναπαράγεται σε ανοικτές εκτάσεις σε τροπικές και υπο-τροπικές περιοχές του Παλαιού Κόσμου.

Όπως λέει και το όνομα τους, οι μελισσοφάγοι, κυρίως τρέφονται με έντομα, και ειδικά με μέλισσες και σφήκες τις οποίες συλλαμβάνουν στον αέρα με βουτιές που κάνουν από ψηλές θέσεις η ακόμα και όταν βρίσκονται στον αέρα. Πριν να καταπιεί την λεία του ο μελισσοφάγος αφαιρεί το κεντρί κτυπώντας απανωτά το έντομο σε σκληρό μέρος μερικές φορές.

Ο μελισσοφάγος είναι κοινωνικό είδος και φτιάχνει φωλιές ομαδικά σε τούνελ σε αμμώδεις λόφους. Τα αυγά του είναι άσπρα. Επίσης οι μελισσοφάγοι τρέφονται και κουρνιάζουν ομαδικά κατά σμήνη.

Η οικογένεια των Μελισσοφάγων αποτελείται από δύο υποοικογένειες- τους γενειοφόρους Μελισσοφάγους Nyctyornithinae (που ανήκουν στην οικογένεια Nyctyornithidae σύμφωνα με τον Charles Sibley και την τελευταία έκδοση της αναλυτικής παγκόσμιας λίστας του), και τους Meropinae, τους τυπικούς Μελισσοφάγους.

Ο πλήρης κατάλογος των ειδών έχει ως εξής:

*Οικογένεια: Μεροπίδες
**Γένος "Νυκτυόρνις"
***Κοκκινογενειοφόρος Μελισσοφάγος, "Nyctyornis amictus"
***Γαλαζογενειοφόρος Μελισσοφάγος, "Nyctyornis athertoni"
**Γένος Μεροπόγων
***Μωβ γενειοφόρος Μελισσοφάγος, "Meropogon forsteni"
**Γένος "Μέρωψ"
***Μικρός μελισσοφάγος, "Merops pusillus"
***Πράσινος μελισσοφάγος, "Merops persicus"
***Πράσινος νανομελισσοφάγος, "Merops orientalis"
***Ασπρολαίμης μελισσοφάγος, "Merops albicollis"
***Χελιδονόουρος μελισσοφάγος, "Merops hirundinaeus"
***Γαλαζόουρος Μελισσοφάγος , "Merops philippinus"
***Μαύρος μελισσοφάγος, "Merops gularis"
***Κυανοκέφαλος μελισσοφάγος, "Merops muelleri"
***Κοκκινολαίμης μελισσοφάγος, "Merops bulocki"
***Κυανόστηθος μελισσοφάγος, "Merops variegatus"
***Κανελόστηθος μελισσοφάγος, "Merops oreobates"
***Μαυροκέφαλος μελισσοφάγος, "Merops breweri"
***Μελισσοφάγος της Σομαλίας, "Merops revoilii"
***Μελισσοφάγος του Μπόεμ, "Merops boehmi"
***Κυανολαίμης μελισσοφάγος, "Merops viridis"
***Μελισσοφάγος της Μαδαγασκάρης, "Merops superciliosus"
***Μελισσοφάγος Ουράνιο Τόξο, "Merops ornatus"
***Ευρωπαϊκός μελισσοφάγος, "Merops apiaster"
***Κατανοκέφαλος μελισσοφάγος, "Merops leschenaulti"
***Ρόδινος ελισσοφάγος, "Merops malimbicus"
***Βόρειος κόκκινος μελισσοφάγος, "Merops nubicus"
***Νότιος κόκκινος μελισσοφάγος, "Merops nubicoides"
Ηνωμένα Αραβικά Εμιράτα

Τα Ηνωμένα Αραβικά Εμιράτα (, Dawlat al-Imārāt al-‘Arabīyah al-Muttaḥidah) συντετμημένα ΗΑΕ, είναι ομοσπονδιακό κράτος που αποτελείται από επτά εμιράτα, στο νοτιοανατολικό άκρο της Αραβικής χερσονήσου. Τα ΗΑΕ βρέχονται από τον Περσικό κόλπο και τον Κόλπο του Ομάν, ενώ συνορεύουν με τη Σαουδική Αραβία και το Σουλτανάτο του Ομάν. Έχουν συνολική έκταση 83.600 τ.χλμ. και πληθυσμό 9.991.000 κατοίκων, σύμφωνα με τη μέση εκτίμηση των Ηνωμένων Εθνών για το 2021. Τα επτά εμιράτα που απαρτίζουν την ομοσπονδία είναι τα εξής: 
* Άμπου Ντάμπι
* Ατζμάν
* Ντουμπάι
* Ουμ αλ Καουάιν
* Ρας αλ-Κάιμα
* Σάρτζα 
* Φουτζάιρα
Πρωτεύουσα και δεύτερη μεγαλύτερη πόλη των ΗΑΕ είναι το Άμπου Ντάμπι, πρωτεύουσα του ομώνυμου εμιράτου, το οποίο αποτελεί και το πολιτικό, βιομηχανικό και πολιτιστικό κέντρο της χώρας.

Πριν από το 1971, οπότε και ιδρύθηκε η ομοσπονδία των ΗΑΕ, τα εμιράτα ήταν γνωστά ως πολιτείες της ανακωχής ("Trucial States"), ως αναφορά σε μία συμφωνία ανακωχής του 19ου αιώνα μεταξύ της Βρετανίας και Αράβων σεΐχηδων της ευρύτερης περιοχής. Επίσης, η περιοχή των ΗΑΕ ήταν γνωστή και ως Ακτή των Πειρατών κατά τον 18ο αιώνα.

Το πολιτικό σύστημα των ΗΑΕ βασίζεται στο πρώτο σύνταγμα της ομοσπονδίας του 1971 και αποτελείται από ένα πλήθος κυβερνητικών δομών, τόσο σε ομοσπονδιακό επίπεδο όσο και ανά εμιράτο. Η επίσημη θρησκεία των ΗΑΕ είναι ο ισλαμισμός και τα Αραβικά η επίσημη γλώσσα.

Τα ΗΑΕ κατέχουν τα έκτα σε παγκόσμιο επίπεδο γνωστά αποθέματα πετρελαίου, εξασφαλίζοντας στους Εμιρατινούς υψηλό επίπεδο διαβίωσης και καθιστώντας τη χώρα τους ως μία από τις πιο αναπτυγμένες οικονομικά στη Μέση Ανατολή. Σε παγκόσμιο επίπεδο βρίσκονται στην 36η θέση ως προς τα αγοραστικά μεγέθη της οικονομίας τους, ενώ το ανά κεφαλή ΑΕΠ καθορίζεται στα 46.584 δολάρια ΗΠΑ, ένα από τα υψηλότερα στον κόσμο. Επίσης, τα ΗΑΕ είναι ιδρυτικό μέλος του Συμβουλίου Συνεργασίας των Αραβικών Κρατών του Κόλπου, ενώ είναι μέλος της Αραβικής Συνόδου, των Ηνωμένων Εθνών, του Ισλαμικού Συμβουλίου, του ΟΠΕΚ και του Παγκόσμιου Οργανισμού Εμπορίου.
Ναύπλιο

Το Ναύπλιο ή Ανάπλι είναι πόλη της Πελοποννήσου, πρωτεύουσα της Περιφερειακής Ενότητας Αργολίδας, έδρα του δήμου Ναυπλιέων και ο κυριότερος λιμένας της ανατολικής Πελοποννήσου. Σύμφωνα με την απογραφή του 2011 είχε 14.203 κατοίκους. Έχει χαρακτηριστεί παραδοσιακός οικισμός και υπήρξε πρωτεύουσα της Ελλάδας κατά την περίοδο 1827 - 1834. 

Το Ναύπλιο είναι γνωστό για το Μπούρτζι, μικρό φρούριο χτισμένο σε νησίδα μέσα στο λιμάνι. Από το 1930 το κάστρο μετατράπηκε σε ξενοδοχείο, που λειτουργούσε έως το 1970, φιλοξενώντας πολλές προσωπικότητες. Σήμερα, αποτελεί μαζί με το Παλαμήδι το σήμα -κατατεθέν της πόλης του Ναυπλίου και μπορείς κανείς να μεταβεί με βαρκούλες που βρίσκονται μπροστά στο λιμένα. Η θέα από το Μπούρτζι προς την πόλη, με το εμβληματικό Παλαμήδι είναι απλά μαγευτική. 

Το Παλαμήδι, είναι ενετικό φρούριο που δεσπόζει στην πόλη, για την Ακροναυπλία (τουρκ. Ιτς-Καλέ), έτερο φρούριο ενετικό, επί της ομώνυμης χερσονησίδας. 

Στην είσοδο της γραφικής εκκλησίας του Άγιου Σπυρίδωνα δολοφονήθηκε ο Ιωάννης Καποδίστριας. 

Σύμφωνα με την ελληνική μυθολογία στην τοποθεσία της σημερινής πόλης ίδρυσε ο Ναύπλιος τη Ναυπλία, η οποία οχυρώθηκε με κυκλώπεια τείχη. Αρχαιολογικά ευρήματα αποδεικνύουν την ύπαρξη της πόλης από τα μυκηναϊκά κιόλας χρόνια.

Το Ναύπλιο αποτελεί δημοφιλή προορισμό των κατοίκων της Αττικής και της Πελοποννήσου καθώς απέχει λίγο και από τις δύο περιοχές. Στα ομορφότερα κτήρια της πόλης είναι το μέγαρο Άρμανσμπεργκ (κατοικία του αντιβασιλέα της Ελλάδος Άρμανσπεργκ) καθώς και το αρχαιολογικό μουσείο στην πλατεία Συντάγματος. Στην πόλη λειτουργεί επίσης παράρτημα της Εθνικής Πινακοθήκης.
Σαμουέλ ντε Σαμπλαίν

Ο Σαμουέλ ντε Σαμπλαίν ("Samuel de Champlain", Μπρουάζ, Γαλλία, μεταξύ 1567 και 1574 – Κεμπέκ, Καναδάς, 25 Δεκεμβρίου 1635) ήταν Γάλλος γεωγράφος, χαρτογράφος και εξερευνητής. Ήταν από τους πρώτους που άνοιξαν τον δρόμο του εμπορίου γούνας στην Βόρειο Αμερική. Το 1608 ίδρυσε την Πόλη του Κεμπέκ, και διετέλεσε τέταρτος κυβερνήτης της αποικίας της Νέας Γαλλίας.
Αντώνης Σαμαράκης

μικρογραφία|"Το Λάθος" του Αντώνη Σαμαράκη
Ο Αντώνης Σαμαράκης (Αθήνα, 16 Αυγούστου 1919 – Πύλος Μεσσηνίας, 8 Αυγούστου 2003) ήταν Έλληνας πεζογράφος της μεταπολεμικής γενιάς, το έργο του οποίου είναι διεθνούς αναγνώρισης.
Θεμιστοκλής

Ο Θεμιστοκλής του Νεοκλέους ο Φρεάριος (527 π.Χ. - 459 π.Χ.) ήταν Αθηναίος πολιτικός και στρατηγός. Υπήρξε αρχηγός της δημοκρατικής παράταξης στην κλασική Αθήνα, έλαβε μέρος στη Μάχη του Μαραθώνα το 490 π.Χ. και στη Ναυμαχία του Αρτεμισίου το 480 π.Χ.. Έμεινε όμως γνωστός ως ο θεμελιωτής της ναυτικής δύναμης της Αθήνας και ως ο κυριότερος συντελεστής της αποφασιστικής νίκης των Ελλήνων εναντίον των Περσών στη Ναυμαχία της Σαλαμίνας το 480 π.Χ. στις 22 Σεπτεμβρίου, που σηματοδότησε την αρχή του τέλους της περσικής παρουσίας στη Μεσόγειο.
Τεοντόρ Ζερικώ

Ορειχάλκινο άγαλμα του Τεοντόρ Ζερικώ στον τάφο του στο κοιμητήριο Περ Λασαίζ του Παρισιού. Στη βάση του, ανάγλυφο του πίνακα "[[Η Σχεδία της Μέδουσας]]"
Ο Ζαν-Λουί-Τεοντόρ Ζερικώ ("Jean-Louis-Théodore Gericault", 26 Σεπτεμβρίου 1791 - 26 Ιανουαρίου 1824) ήταν Γάλλος ζωγράφος και λιθογράφος και καθοριστική μορφή του Γαλλικού Ρομαντισμού. Στη διάρκεια της σύντομης ζωής του, που έληξε με τραγικό τρόπο, κράτησε αποστάσεις από την παράδοση και με την τέχνη του προσπάθησε να ανατρέψει τους κανόνες του "Σαλόν" και της Ακαδημίας. Ο διασημότερος πίνακάς του, «Η Σχεδία της Μέδουσας», προκάλεσε αμηχανία για τον μοντερνισμό του θέματος και τους αιχμηρούς πολιτικούς υπαινιγμούς του.

Συναρπαζόταν με τα άλογα, τα οποία αποτέλεσαν το συνηθέστερο θέμα του, η σύγκρουση ανάμεσα στον άνθρωπο και στο ζώο αυτό. Εκφράζει δε και τη δική του εσώτερη πάλη, στην προσπάθεια να τιθασεύσει το θυελλώδες ταμπεραμέντο του. 

Παρ' όλο που καταγόταν από πολύ πλούσια οικογένεια, πράγμα που του εξασφάλιζε τη δυνατότητα να ζωγραφίζει χωρίς να τον απασχολούν έγνοιες βιοπορισμού, δεν έζησε εύκολη ζωή. Κατατάχτηκε στο Βασιλικό Στρατό και κάποια στιγμή αναγκάστηκε να κρύβεται από τα στρατεύματα του Ναπολέοντα Α΄. Είχε έναν αμφιλεγόμενο δεσμό με θεία του και τραυματίστηκε πολλές φορές, πέφτοντας από άλογο, ατυχήματα που επιτάχυναν τον θάνατό του.
Άλμπρεχτ Ντύρερ

Ο Άλμπρεχτ Ντύρερ ("Albrecht Dürer", 21 Μαΐου 1471 - 6 Απριλίου 1528) ήταν Γερμανός ζωγράφος, χαράκτης και θεωρητικός της Γερμανικής Αναγέννησης. Υπήρξε σημαντικός καλλιτέχνης της εποχής του, συμβάλλοντας καθοριστικά στη διάδοση των ιδεωδών της Ιταλικής Αναγέννησης. Έζησε το μεγαλύτερο διάστημα της ζωής του στη Νυρεμβέργη, που αποτελούσε ένα από τα μεγαλύτερα πολιτιστικά κέντρα της Γερμανίας, αλλά ταξίδεψε αρκετά κι επισκέφτηκε την Ιταλία δυο φορές, γεγονός που επηρέασε βαθιά το έργο του, από το οποίο ξεχωρίζουν οι ξυλογραφίες και τα χαρακτικά. Τα έργα του διαδόθηκαν σε όλη την Ευρώπη κι αργότερα απέκτησαν παγκόσμια φήμη. Ο αστεροειδής 3104 Ντύρερ, που ανακαλύφθηκε το 1982, πήρε το όνομά του από αυτόν.
Τζέιν Έλεν Χάρισον

H Τζέιν Έλεν Χάρισον ("Jane Ellen Harrison", 9 Σεπτεμβρίου 1850 - 15 Απριλίου 1928) ήταν λέκτορας των αρχαίων Ελληνικών στο πανεπιστήμιο του Κέμπριτζ, μία από τις πρώτες μαθήτριες του Τζέιμς Φρέιζερ και πρωτοπόρος της διεπιστημονικής προσέγγισης του ελληνικού πολιτισμού, για την οποία συνδύασε κοινωνιολογικές και ανθρωπολογικές απόψεις με αρχαιολογικές και φιλολογικές μαρτυρίες. Συνεπής φεμινίστρια έως το τέλος της ζωής της, ήταν η πρώτη γυναίκα πανεπιστημιακός που κατόρθωσε να αποκτήσει φήμη διεθνούς ακτινοβολίας σε ένα ανδροκρατούμενο ακαδημαϊκό κατεστημένο.
Χρύσω Ευρυτανίας

Η Χρύσω Ευρυτανίας βρίσκεται στο βορειοδυτικό τμήμα του νομού Ευρυτανίας και ειδικότερα στην περιοχή των Αγράφων. Απέχει από το Καρπενήσι, την πρωτεύουσα του νομού, 48 χιλιόμετρα και υπάγεται στον καλλικρατικό Δήμο Αγράφων (τέως καποδιστριακός Δήμος Βίνιανης). Το χωριό βρίσκεται στο υψόμετρο των 720 περίπου μέτρων, φωλιασμένο στους βορειοανατολικούς πρόποδες του ελατόφυτου Καυκιού και του μεγαλόπρεπου βράχου Τούρλα.

Η κυρίαρχη μορφή βλάστησης είναι η ελάτη. Παράλληλα, λόγω των πολλών πηγών, που για αιώνες υδροδοτούν το χωριό, υπάρχουν και αρκετά πλατάνια. Αυτές οι πηγές επιπλέον αποτελούν και την πηγή ενέργειας, που κινεί το νερόμυλο του χωριού. 

Στη Χρύσω τα μόνα παραδοσιακά κτήρια που έχουν διασωθεί είναι των τριών εκκλησιών: της Παναγίας, με ξυλόγλυπτο τέμπλο του 1732, των Τριών Ταξιαρχών και της Αγίας Παρασκευής. Δεν υπάρχουν πολλά παραδοσιακά κτήρια σπιτιών. Αυτό οφείλεται στο γεγονός ότι στις 4 Δεκεμβρίου 1942 οι Ιταλοί κατακτητές έκαψαν τα περισσότερα κτήρια του χωριού. Τα λίγα σπίτια που δεν καταστράφηκαν από τη φωτιά, καταστράφηκαν από το σεισμό του 1966. 

Τα μόνα παραδοσιακά κτίσματα, εκτός των εκκλησιών που αναφέρθηκαν πιο πάνω, είναι οι πετρόκτιστες τοξωτές βρύσες, που χρονολογούνται από την εποχή του Μυστρά. Επίσης, στο χωριό υπάρχουν δύο πέτρινα τοξωτά γεφύρια του 15ου αιώνα. Τα γεφύρια βρίσκονται κατά μήκος ενός μικρού ποταμού με το όνομα Χρυσιώτης.

Στη Χρύσω υπήρχε ο τάφος του Βεληγκέκα, ο οποίος δεν σώζεται, παρά υπάρχουν μόνο κάποια απομεινάρια.

Στην Τοπική Κοινότητα Χρύσως ανήκει επίσης ο συνοικισμός "ο Άγιος Κωνσταντίνος", με 7 μόνιμους κατοίκους. Κατά την Απογραφή του 2011 το χωριό απαριθμούσε 42 κατοίκους. Η πληθυσμιακή διακύμανση του χωριού είναι η εξής:
Κωνσταντίνου και Ελένης

Το Κωνσταντίνου και Ελένης είναι ελληνική κωμική σειρά που προβλήθηκε τις τηλεοπτικές περιόδους 1998-1999 και 1999-2000 από τον ΑΝΤ1. Στη σειρά πρωταγωνιστούν οι Ελένη Ράντου, Χάρης Ρώμας, Βασίλης Κούκουρας, Μαρία Λεκάκη, Καλλιρρόη Μυριαγκού και Στέργιος Νένες. Το σενάριο γράφτηκε από τον Χάρη Ρώμα και την Άννα Χατζησοφιά, ενώ η σκηνοθεσία έγινε από τον Κώστα Λυχναρά. Η σειρά έκανε πρεμιέρα στις 12 Οκτωβρίου του 1998 και ολοκληρώθηκε στις 30 Ιουνίου του 2000 με 68 επεισόδια και ένα making of επεισόδιο. Κάποιοι ισχυρίζονται ότι αποτελεί remake της σειράς "Εξ αδιαιρέτου" που είχε γραφτεί από την Άννα Χατζησοφιά και είχε προβληθεί από την ΕΤ1 την σεζόν 1992 - 1993, όμως αυτο δεν ισχύει καθώς πρόκειται για τελείως διαφορετική σειρά που απλώς βασίστηκε στην ίδια κεντρική ιδέα.
Κωνσταντίνος Ταλιαδούρης

Ο Κωνσταντίνος Ταλιαδούρης (Σκοπός Ανατολικής Θράκης, 1893 - Θεσσαλονίκη, 26 Σεπτεμβρίου 1978) ήταν Έλληνας πολιτικός και κτηματίας.
Ευρωπαϊκή Οικονομική και Κοινωνική Επιτροπή

Η Ευρωπαϊκή Οικονομική και Κοινωνική Επιτροπή (ΕΟΚΕ) είναι γνωμοδοτικό όργανο με στόχο τη διασφάλιση της εκπροσώπησης των διαφόρων παραγόντων της οικονομικής και κοινωνικής ζωής, στο πλαίσιο της Ευρωπαϊκής Ένωσης.

Συστήθηκε το 1957 με τη Συνθήκη της Ρώμης και στηρίζεται στον τριμερή διαχωρισμό των εκπροσωπούμενων οικονομικών και επιχειρηματικών συμφερόντων, διαχωρισμό δηλαδή ανάμεσα στις Ομάδες των εργοδοτών (επιχειρηματιών), των εργαζομένων (μισθωτών και δημοσίων υπαλλήλων) και τελευταία των υπόλοιπων κατηγοριών (αγρότες, ελεύθεροι επαγγελματίες, οι ΟΤΑ, καταναλωτές). Κύριο στοιχείο της Οικονομικής και Κοινωνικής Επιτροπής είναι η ισότιμη μεταχείριση αυτών των ομάδων και η πλήρης ανεξαρτησία τους από την κρατική εξουσία.

Τα μέλη της διορίζονται από τις κυβερνήσεις των χωρών της Ευρωπαϊκής Ένωσης, για τέσσερα χρόνια και με δικαίωμα ανανέωσης της θητείας τους.
Καπερναούμ

thumb|Ερείπια της Καπερναούμ
thumb
H Kαπερναούμ είναι μια από τις πιο γνωστές πόλεις της Καινής Διαθήκης και θεωρείται ως ένα από τα κύρια κέντρα της δράσεως του Ιησού Χριστού στην περιοχή της Γαλιλαίας.
Κανά

Η Κανά (σημερινή Kafr Kanna) είναι Βιβλικό χωριό της Γαλιλαίας.

Έγινε γνωστό από το ομώνυμο θαύμα του Ιησού Χριστού όπου στο χωριό αυτό κατά τη διάρκεια κάποιου γάμου ο Ιησούς Χριστός μετέτρεψε ύδωρ σε οίνο.

Υπ΄ όψη ότι ο Χριστιανισμός είναι η μοναδική μονοθεϊστική σήμερα Θρησκεία στη οποία ο οίνος φέρεται ευλογημένος.

Η Κανά αναφέρεται από τον Ευαγγελιστή Ιωάννη.
Εμμαούς

"Δείπνο στους Εμμαούς" του [[Καραβάτζιο]], 1601
Με την ονομασία Εμμαούς είναι κυρίως γνωστό χωριό της Παλαιστίνης, που αναφέρεται στη Καινή Διαθήκη και που βρίσκεται σε απόσταση περίπου 10 ή 11 χιλιόμετρα (60 στάδια) βόρεια-βορειοδυτικά της Ιερουσαλήμ. Πιθανώς είναι η σημερινή κωμόπολη Αλ Κουμπέιμπα ή η Καλούνα.

Ο Ιησούς την ημέρα της Ανάστασής Του εμφανίσθηκε σε δύο από τους μαθητές του που πήγαιναν προς αυτό το χωριό, χωρίς να τον γνωρίσουν αρχικώς. Αναφέρεται το όνομα μόνο του ενός, που ήταν ο Κλεόπας, ενώ ο άλλος παραμένει άγνωστος, (Λουκάς 24:13, 18).
Ευρωπαική Ομοσπονδία Νεανικών Επιχειρήσεων

<br>

Η Ευρωπαική Ομοσπονδία Νεανικών Επιχειρήσεων ("European Confederation of Junior Enterprises - JADE") έχει ως έδρα τις Βρυξέλλες. Η πρώτη φοιτητική επιχείρηση ξεκίνησε το 1967 στην Γαλλία και το 1969 ιδρύθηκε στην ίδια χώρα η πρώτη Εθνική Ομοσπονδία Νεανικής Επιχειρηματικότητας (CNJE). Το 1987 πραγματοποιήθηκε το πρώτο κοινό πρόγραμμα (project) σε ευρωπαϊκό επίπεδο, με τη συμμετοχή ισπανικής , γαλλικής και ελβετικής φοιτητικής επιχείρησης.

Το 1990 πραγματοποιήθηκε στη Βενετία το πρώτο ευρωπαϊκό συνέδριο. Η Ισπανία, η Γαλλία, η Πορτογαλία, η Ιταλία και η Ολλανδία αποτέλεσαν την πρώτη Ευρωπαϊκή Ομοσπονδία, η οποία επονομάστηκε GEIE. Το 1992 το δίκτυο πήρε τη σημερινή του ονομασία, JADE, ενώ ακολούθησαν ως μέλη η Γερμανία και η Νορβηγία, το 1995 η Αυστρία, το 1997 το Βέλγιο.

Η Ευρωπαϊκή Συνομοσπονδία ιδρύθηκε το 1992 και στόχος της είναι να προάγει την ιδέα της νεανικής επιχείρηματικότητας σε όλη την Ευρώπη. Αποτελεί ένα φοιτητικό πανευρωπαϊκό δίκτυο, με 20.000 νέους επιχειρηματίες - μέλη και περισσότερους από 200 μη κερδοσκοπικούς οργανισμούς. Το δίκτυο της JADE βρίσκεται σε διαρκή κίνηση με νέους επιχειρηματίες σε ολόκληρο τον κόσμο και προωθεί τη συνεχή συνεργασία με επιχειρήσεις. Το 1997 η έδρα της JADE μεταφέρθηκε στις Βρυξέλλες για να μπορεί να καλύπτει τις ανάγκες που προήλθαν από τη διεύρυνσή της.

Η JADE συμμετέχει στην Επιτροπή Εμπειρογνωμόνων της Ευρωπαϊκής Επιτροπής για θέματα Επιχειρηματικότητας από το 2004. Στην ανακοίνωση της Ευρωπαϊκής Επιτροπής (Βρυξέλλες 13.2.2006) προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών, με τίτλο "«Εφαρμογή του κοινοτικού προγράμματος της Λισσαβόνας: προώθηση της επιχειρηματικής νοοτροπίας μέσω της εκπαίδευσης και της μάθησης»", η JADE αναφέρεται μαζί με τη EUROPEN, ως οργανισμοί που "διαδίδουν την εκπαίδευση σχετικά με την επιχειρηματικότητα σε ολόκληρη την Ευρώπη μέσω συμπράξεων με τον επιχειρηματικό κόσμο με τη στήριξη, σε κάποιο βαθμό, του δημόσιου τομέα".
Ερμούπολη

Η Ερμούπολη είναι ο μεγαλύτερος οικισμός της Σύρου, ενός νησιού των Κυκλάδων και έδρα της Περιφέρειας Νοτίου Αιγαίου. Βρίσκεται στη ανατολική πλευρά του νησιού και είναι γνωστή και για το ναυπηγείο της και τον σημαντικό λιμένα της. Παλιότερα υπήρξε βιομηχανικό, ναυτιλιακό και πολιτιστικό κέντρο της Ελλάδας, ενώ πλέον αποτελεί γραφικό θέρετρο. Έχει 11.407 κατοίκους. Στην Ερμούπολη λειτουργεί το τμήμα Μηχανικών Σχεδίασης Προϊόντων και Συστημάτων του Πανεπιστημίου Αιγαίου.

Η Ερμούπολη βρίσκεται στην ανατολική πλευρά του νησιού της Σύρου και συνδέεται ακτοπλοϊκά όλο τον χρόνο με τον Πειραιά (καθημερινά), με όλες τις υπόλοιπες Κυκλάδες, τα Δωδεκάνησα, τη Χίο και τη Μυτιλήνη.
Ηρέας

Ο Ηρέας ή και Ηραγόρας καλούμενος, ήταν αρχαίος ΄Ελληνας Ιστορικός από τα Μέγαρα.

Έργο του θεωρούνται τα «Μεγαρικά», τα οποία διά των επίσης ιστορικών Ερμίππου και Ίστρου χρησιμοποίησε ο Πλούταρχος στους βίους του Θησέα και του Σόλωνα.

Με βάση τους δύο αναφερόμενους ιστορικούς συγγραφείς που ανήκουν στον 3ο αιώνα π.Χ. συνάγεται ότι και ο Ηρέας ανήκει στην αυτή ιστορική περίοδο.
Θεσμοφόριο

Θεσμοφόριο ονομαζόταν κάθε αρχαίο ιερό αφιερωμένο στη θεά Δήμητρα, την αποκαλούμενη «θεσμοφόρο». 

Θεσμοφόρια υπήρχαν σχεδόν σε όλες τις αρχαίες ελληνικές πόλεις. Το θεμοφόριο των Αθηνών που αναφέρει ο Αριστοφάνης στο έργο του Θεσμοφοριάζουσαι (657 π.Χ.) συνάγεται ότι ήταν κοντά στη Πνύκα.
Τζων Μέυναρντ Κέυνς

Ο Τζων Μέυναρντ Κέυνς, πρώτος βαρώνος Κέυνς του Τίλτον ("John Maynard Keynes", 5 Ιουνίου 1883 – 21 Απριλίου 1946) ήταν Άγγλος οικονομολόγος, μαθηματικός, καθηγητής πανεπιστημίου, συγγραφέας και ανώτατος κρατικός υπάλληλος. Δημιούργησε, με τα έργα του και τους οπαδούς του, τη λεγόμενη κεϋνσιανή σχολή στην οικονομική επιστήμη. Ο Κέυνς και ο Μίλτον Φρίντμαν ήταν δύο από τους πιο σημαντικούς οικονομολόγους του 20ού αιώνα.
Εδέμ

Βιβλικός κήπος που αναφέρεται στη Παλαιά Διαθήκη στο πρώτο βιβλίο Γένεση (2:8). Η ονομασία Εδέμ είναι η ελληνική απόδοση του Εβραϊκού έντεν (עֵדֶן - ευχαρίστηση, απόλαυση), το οποίο, με τη σειρά του, προέρχεται από Ακκαδικό "edinnu" - πεδιάδα, ή από Αραμαϊκό επίθετο που σημαίνει "καρποφόρος", "καλά ενυδατωμένος". 

Προσδιορίζεται ως επίγειος τόπος που παραχώρησε ο Θεός στους Πρωτόπλαστους Αδάμ και Εύα, στη Μεσοποταμία, όπου και συνέβη η πρώτη Θεοδικία. Ο δε γεωγραφικός προσδιορισμός στη Μεσοποταμία οφείλεται στην αναφορά τεσσάρων ποταμών που πλαισίωναν αυτόν, ο Τίγρης ποταμός, ο Ευφράτης και δύο άλλοι άγνωστοι ακόμα σήμερα, ο Πισών και ο Γιών. Ο Ιώσηπος Φλάβιος τους ταύτιζε με τον Νείλο και τον Γάγγη αντίστοιχα, ενώ νεότεροι μελετητές της Π.Δ. τοποθετούν τον κήπο της Εδέμ στο σημερινό αραβικό εμιράτο του Μπαχρέιν. Τέλος οι Μορμόνοι των ΗΠΑ πιστεύουν ότι ο Κήπος της Εδέμ βρισκόταν στη Βόρεια Αμερική και συγκεκριμένα στη περιφέρεια Τζάκσον της Πολιτείας Μιζούρι των ΗΠΑ. 

Χαρακτηρίσθηκε από τις Μονοθεϊστικές θρησκείες, τις λεγόμενες και αβρααμικές, ως "λίκνο της ανθρωπότητας".
 επίσης πηγές λένε πως η Λίλιθ προήρθε στο κόσμο πριν την Εύα και λόγω του ότι την αποκαλούσαν δαίμονα την "απέρριψαν" και δεν αναφέρθηκε ποτεν
Διεθνής Αστρονομική Ένωση

Η Διεθνής Αστρονομική Ένωση (ΔΑΕ) ("International Astronomical Union, IAU") ιδρύθηκε το 1919 στο Παρίσι (ως "Union astronomique internationale" UAI) και η αποστολή της είναι η προώθηση και η διαφύλαξη της επιστήμης της αστρονομίας σε όλες της μορφές της μέσω της διεθνούς συνεργασίας. Εδρεύει στο Παρίσι και η γενική της συνέλευση γίνεται κάθε τρία χρόνια σε διαφορετικούς τόπους. Τα Ανεξάρτητα Μέλη της είναι επαγγελματίες αστρονόμοι από όλο τον κόσμο, κάτοχοι διδακτορικού (Ph.D) και ενεργοί στην επαγγελματική έρευνα και εκπαίδευση στην αστρονομία. Ακόμη, η ΔΑΕ διατηρεί επίσης φιλικές σχέσεις με οργανώσεις που περιλαμβάνουν ερασιτέχνες αστρονόμους στον κατάλογο μελών τους. Τα Διεθνή Μέλη είναι γενικά οργανώσεις ή κράτη με ένα σημαντικό επίπεδο επαγγελματικής αστρονομίας. Η ΔΑΕ αποτελείται από 8.993 Ανεξάρτητα Μέλη και 62 Διεθνή Μέλη παγκοσμίως (σύμφωνα με στατιστικές τον Φεβρουάριο του 2006).

Η ΔΑΕ είναι επίσης υπεύθυνη για το Κέντρο Μικρών Πλανητών και το Κεντρικό Γραφείο Αστρονομικών Τηλεγραφημάτων, ενώ έχει τον ρόλο της διεθνώς αναγνωρισμένης αρχής για τον καθορισμό των ονομάτων ουράνιων σωμάτων και χαρακτηριστικών της επιφάνειάς τους.
SN Brussels Airlines

Η SN Brussels Airlines (SNBA) ήταν μια βελγική αεροπορική εταιρεία, που είχε ως βάση το Διεθνές Αεροδρόμιο Βρυξελλών. Η εταιρεία προήλθε από την DAT, Delta Air Transport, η οποία ήταν θυγατρική της χρεοκοπημένης Sabena. Η SNBA, ήταν μέλος της ΙΑΤΑ και της Ένωσης Ευρωπαϊκών Αεροπορικών Εταιρειών (ΑΕΑ). Η SN Brussels Airlines συγχωνεύθηκε με την Virgin Express το 2007. Η νέα εταιρία (ονόματι Brussels Airlines) ξεκίνησε πτήσεις στις 25 Μαρτίου 2007.
Χρηματιστήριο Αθηνών

Το Χρηματιστήριο Αθηνών (ΧΑ, ΧΑΑ, αγγλικά: "Athens Stock Exchange", ASE, ATHEX) είναι χρηματιστήριο το οποίο εδρεύει στην Αθήνα. Υπάρχουν πέντε αγορές που λειτουργούν στο Χρηματιστήριο Αθηνών, η οργανωμένη αγορά αξιών, η οργανωμένη αγορά παραγώγων, η εναλλακτική αγορά, η αγορά άνθρακα (για EUAs) και η εξωχρηματιστηριακή αγορά.

Το Χρηματιστήριο Αθηνών διαθέτει πάνω από 30 δείκτες. Οι έξι βασικοί δείκτες είναι οι εξής: Composite Index (GD), FTSE/Athex Large Cap (FTSE, γνωστός και ως FTSE 25), FTSE/Athex Mid Cap Index (FTSEM), FTSE/Athex Market Index (FTSEA), FTSE/ATHEX Global Traders Index Plus (FTSEGTI) και FTSE/ATHEX Factor-Weighted Index (FTSEMSFW).
Ράμι Σαάρι

Ο Ράμι Σαάρι (17 Σεπτεμβρίου 1963) είναι Ισραηλινός ποιητής, μεταφραστής και γλωσσολόγος. 

Γεννήθηκε στις 17 Σεπτεμβρίου του 1963 στην Πέταχ Τικβά του Ισραήλ και πέρασε τα παιδικά του χρόνια στην Αργεντινή και στην πατρίδα του. Σπούδασε και δίδαξε γλωσσολογία, σημιτικές και φιννο-ουγγρικές γλώσσες στη Φινλανδία, την Ουγγαρία και το Ισραήλ. Το 2003 του απονεμήθηκε ο τίτλος του Δόκτορος γλωσσολογίας (θέμα διδακτορικής διατριβής: "Οι προθέσεις στο σύστημα της μαλτέζικης γλώσσας"). Δουλεύει ως μεταφραστής για διάφορους εκδοτικούς οίκους και είναι ο αρχισυντάκτης της Ισραηλινής σελίδας του Διαδικτύου https://web.archive.org/web/20060208094134/http://israel.poetryinternational.org/ 

Ο Σαάρι ο οποίος έμεινε και στην Αθήνα έχει εκδώσει μέχρι στιγμής 11 ποιητικές συλλογές. Το 1996 και το 2003 του απονεμήθηκε το Κρατικό Βραβείο Ποίησης του Ισραήλ και το 2006 το Βραβείο Τσερνιχόβσκυ για τις μεταφράσεις του. Το 2010 του απονεμήθηκαν το Βραβείο Μετάφρασης της Φινλανδίας για τις μεταφράσεις του καθώς και το Βραβείο της Ακαδημίας της Εβραϊκής Γλώσσας για την ποίησή του. Τα ποιήματά του έχουν μεταφραστεί σε πολλές γλώσσες και το 2006 κυκλοφόρησε από τις εκδόσεις Οξύ μια ανθολογία της ποίησής του στα ελληνικά ("Κάτω από τις πατούσες της βροχής") σε μετάφραση της Χρυσούλας Παπαδοπούλου. Το 2017 κυκλοφόρησε από τις εκδόσεις Βακχικόν μια καινούργια και σύγχρονη ανθολογία της ποίησής του στα ελληνικά ("Ο Προσκυνητής του Βυζαντίου") σε μετάφραση του Θοδωρή Σκλαβούνου και με εισαγωγή της Αγγελικής Δημουλή. Ακόμα πιο καινούργια και σύγχρονη ανθολογία της ποίησής του στα ελληνικά κυκλοφόρησε από τις εκδόσεις Βακχικόν το 2019 σε μετάφραση της Ματίνας Σαξώνη.

Ο Σαάρι έχει μεταφράσει στα εβραϊκά παραπάνω από ογδόντα βιβλία από τα ελληνικά, αλβανικά, ισπανικά, εσθονικά, πορτογαλικά, ουγγρικά, τουρκικά και φινλανδικά. Οι τελευταίες του μεταφράσεις από τα ελληνικά είναι μια ποιητική συλλογή του Γιάννη Ρίτσου, ενώ παλαιότερα είχε μεταφράσει ποιήματα πολλών Ελλήνων ποιητών, μεταξύ των οποίων συγκαταλέγονται η Κατερίνα Αγγελάκη-Ρουκ, η Γιώτα Αργυροπούλου, ο Νίκος-Αλέξης Ασλάνογλου, ο Ιωσήφ Βεντούρα, ο Χάρις Βλαβιανός, η Πίτσα Γαλάζη, η Κική Δημουλά, η Αγγελική Δημουλή, ο Οδυσσέας Ελύτης, ο Στάθης Καββάδας, ο Νίκος Καββαδίας, ο Λεωνίδας Κακάρογλου, ο Γιώργος Κακουλίδης, ο Βασίλης Καραβίτης, ο Κώστας Καρυωτάκης, ο Πάνος Κυπαρίσσης, η Μαρία Λαϊνά, ο Πρόδρομος Μάρκογλου, η Τζένη Μαστοράκη, ο Μάρκος Μέσκος, ο Στρατής Πασχάλης, ο Γιώργος Σεφέρης, ο Μίλτος Σαχτούρης, η Αγγελική Σιγούρου, ο Χρήστος Σιορίκης, ο Σωτήρης Τριβιζάς, ο Γιάννης Υφαντής, ο Αργύρης Χιόνης, ο Γιώργος Χρονάς, Ντίνος Χριστιανόπουλος και άλλοι. Επίσης έχει μεταφράσει πεζά κείμενα των συγγραφέων Ρέα Γαλανάκη, Γιώργος Ιωάννου (λογοτέχνης), Βασίλη Κωνσταντίνου, Κώστα Ταχτσή, Μάκη Τσίτα και Δήμητρας Χριστοδούλου.
Κρητικό Πέλαγος

thumb|500px|Δορυφορική φωτογραφία του Κρητικού πελάγους
Το Κρητικό Πέλαγος είναι το τμήμα της Μεσογείου και ο γεωγραφικός χαρακτηρισμός της θαλάσσιας περιοχής βόρεια από νήσο Κρήτη, και εκτείνεται μέχρι τις Κυκλάδες και ανατολικά μέχρι τα Δωδεκάνησα. Κατά άλλη ονοματολογία ονομάζεται Βόρειο Κρητικό (για τη θαλάσσια περιοχή βόρεια της νήσου Κρήτης) σε αντιδιαστολή με το Νότιο Κρητικό όπως ονομάζεται το Λιβυκό Πέλαγος νότια της Κρήτης. 

Στη βόρεια πλευρά του Κρητικού πελάγους βρίσκονται τα μεγαλύτερα λιμάνια της Κρήτης, όπως το Ηράκλειο, η Σούδα, η Σητεία, το Ρέθυμνο, ο Άγιος Νικόλαος και τα Χανιά. Στη νότια πλευρά του βρίσκονται αλιευτικά καταφύγια και μικρότερα λιμάνια όπως της Παλαιοχώρας, της Σούγιας, της Χώρας Σφακίων, της Αγίας Πελαγίας, του Τσούτσουρα, του Καστριού, της Ιεράπετρας, του Μακρύ Γιαλού, του Αθερινόλακου κ.ά..
Ιερώνυμος

"Ο Άγιος Ιερώνυμος στο Μελετητήριό του", Ναός Ognissanti, [[Φλωρεντία]]
Ο Ιερώνυμος (27 Μαρτίου 347 - 30 Σεπτεμβρίου 420) είναι Χριστιανός άγιος και διανοούμενος του 4ου αιώνα μ.Χ. Γεννήθηκε το 347 στη πόλη Στριδώνα της Δαλματίας και πέθανε το 420 στη σκήτη του στη Βηθλεέμ. Λατίνος ασκητής, θεολόγος και εκκλησιαστικός συγγραφέας.
Ελβετικό Ομοσπονδιακό Ινστιτούτο Τεχνολογίας Ζυρίχης

Το Ελβετικό Ομοσπονδιακό Ινστιτούτο Τεχνολογίας Ζυρίχης (αγγλικά: "Swiss Federal Institute of Technology Zurich", γερμανικά: "Eidgenössische Technische Hochschule Zürich", ETH Zürich) είναι πανεπιστημιακό ίδρυμα στη Ζυρίχη της Ελβετίας. Συνήθως αποκαλείται "ETH" ή "Πόλυ" από το αρχικό του όνομα "Polytechnikum" (Πολυτεχνείο).

Το ΕΤΗ θεωρείται από πολλούς ως ένα από τα κορυφαία πανεπιστήμια της Ευρώπης στα πεδία των Μαθηματικών, της Χημείας, της Φυσικής, της Ηλεκτρολογίας-Μηχανικής, της Μηχανολογίας - Μηχανικής και της Επιστήμης των Υπολογιστών. Πράγματι, η κατάταξη "Times Higher Education Supplement" και η κατάταξη "The Shanghai / Economist World University Rankings" τοποθετούν τη σχολή έκτη και πέμπτη στην Ευρώπη αντίστοιχα, καθώς και μεταξύ των 30 καλύτερων πανεπιστημίων διεθνώς. Είναι μέλος της IDEA League.
Παλαιστίνη

Παλαιστίνη (εβραϊκά: פלשתינה δηλ. "Παλεστίνα" και δηλ. "Φιλαστίν" ή "Φαλαστίν") είναι ένα από τα ονόματα της ιστορικής περιοχής που βρίσκεται μεταξύ της Μεσογείου και των οχθών του Ιορδάνη ποταμού στη Μέση Ανατολή. Η περιοχή είναι επίσης γνωστή ως Γη του Ισραήλ (ארץ־ישראל, "Eretz-Yisra'el"), Άγιοι Τόποι ή Γη της Επαγγελίας, ενώ ιστορικά είχε γίνει γνωστή ως το νότιο τμήμα των ευρύτερων περιοχών όπως η Χαναάν, η Συρία, η ας-Σαμ και o Λεβάντες.

Ιστορικά, πιστεύεται ότι η ονομασία προέρχεται από τους Φιλισταίους. Είναι αρχαιολογικά πιθανό να υπάρχει προέλευση και κατά συνέπεια σύνδεση με κάποια φύλα που έφυγαν από την αρχαία Κρήτη και αναφέρονται μεταξύ άλλων σε κείμενα της Γραμμικής Β ως "Πελεστέτ".

Σημειώνεται ότι ο γεωγραφικός χώρος αυτός παρουσιάζει τις μεγαλύτερες φυσιογραφικές αντιθέσεις. Για παράδειγμα το υψόμετρο των 821 μέτρων που απαντάται βόρεια της Ιερουσαλήμ απέχει μόλις 23 χιλιόμετρα από τις ακτές της Νεκράς θάλασσας, της οποίας η επιφάνεια βρίσκεται σε αρνητικό υψόμετρο -400 μέτρα, κάτω δηλαδή από την επιφάνεια της Μεσογείου, όπου και είναι το χαμηλότερο σημείο της γήινης επιφάνειας. Το δε κλίμα ενώ είναι μεσογειακό οι ετήσιες βροχοπτώσεις μειώνονται σταδιακά προς τον ανατολικό εσωτερικό χώρο της.

Η Παλαιστίνη φέρεται να κατοικήθηκε από τους πρώτους προϊστορικούς χρόνους και βρέθηκε υπό τη κατοχή όλων σχεδόν των δυνάμεων που κυριάρχησαν στο χώρο της Μέσης Ανατολής όπως ήταν οι Ισραηλίτες, οι Κρήτες, οι Αιγύπτιοι, οι Ασσύριοι, οι Βαβυλώνιοι, οι Πέρσες, οι Έλληνες υπό τις Αυτοκρατορίες του Μεγάλου Αλεξάνδρου και των Επιγόνων του (Πτολεμαίοι και Σελευκίδες), στη συνέχεια οι Ρωμαίοι, οι Βυζαντινοί, οι Ομεϋάδες, οι Αμπασίδες, οι Φατμίδες, οι Σταυροφόροι, οι Αγιουβίδες, οι Μαμελούκοι, οι Οθωμανοί (Τούρκοι) και τελευταίοι οι Άγγλοι.

Αποτελεί πεδίο έντασης και εστία τρομοκρατικών επιθέσεων, αντιπαράθεσης και πολεμικών συγκρούσεων μεταξύ των Παλαιστινίων και των Ισραηλινών, έπειτα κυρίως από την ίδρυση του κράτους του Ισραήλ, μετά από το Δεύτερο Παγκόσμιο Πόλεμο και κατόπιν απόφασης του Οργανισμού Ηνωμένων Εθνών (ΟΗΕ). Η απόφαση προέβλεπε παράλληλα την ίδρυση αυτόνομου Παλαιστινιακού κράτους, κάτι που δεν εφαρμόστηκε ποτέ. Σήμερα η Παλαιστίνη είναι μια περιοχή διεκδικούμενη, χωρίς ωστόσο να είναι ανεξάρτητη ή αυτόνομη.
Αλγκόλ

Ο Αλγκόλ ("Algol") είναι λαμπρός αστέρας στον αστερισμό του Περσέα, και συγκεκριμένα ο βήτα (β) Περσέως (Beta Persei, β Per). Είναι ένα από τα καλύτερα γνωστά εκλειπτικά διπλά άστρα, το πρώτο τέτοιο άστρο που ανακαλύφθηκε, και επίσης ένα από τα πρώτα μεταβλητά άστρα που βρέθηκαν, γενικά. Το φαινόμενο μέγεθος του Αλγκόλ αλλάζει συχνά μεταξύ 2,3 και 3,5 σε μια περίοδο 2 ημερών, 20 ωρών και 49 λεπτών.
Έντγκαρ Άλλαν Πόε

Ο Έντγκαρ Άλλαν Πόε ("Edgar Allan Poe", 19 Ιανουαρίου 1809 – 7 Οκτωβρίου 1849) ήταν Αμερικανός ποιητής και πεζογράφος. Υπήρξε ένας από τους κύριους εκπροσώπους του αμερικανικού ρομαντισμού. To λογοτεχνικό του έργο είχε σημαντική επίδραση στην παγκόσμια λογοτεχνία, αποτελώντας θεμέλιο λίθο για την εξέλιξη σύγχρονων λογοτεχνικών ειδών, όπως η αστυνομική λογοτεχνία ή οι ιστορίες τρόμου και φαντασίας.
KLM

Οι Βασιλικές Ολλανδικές Αερογραμμές (αγγλικά: "Royal Dutch Airlines", ολλανδικά: Koninklijke Luchtvaart Maatschappij N.V., KLM, μετάφραση: "Βασιλικές Ολλανδικές Αερογραμμές") είναι αεροπορική εταιρεία και εθνικός αερομεταφορέας της Ολλανδίας. Η KLM έχει την έδρα της στο Αμστελφέιν, με κόμβο στο κοντινό Αεροδρόμιο Σκίπχολ του Άμστερνταμ. Είναι μέρος του ομίλου Air France-KLM και αποτελεί μέλος της αεροπορικής συμμαχίας SkyTeam. Η KLM ιδρύθηκε το 1919 και είναι η παλαιότερη αεροπορική εταιρεία στον κόσμο που εξακολουθεί να λειτουργεί υπό την αρχική της επωνυμία, ενώ διέθετε 32.505 εργαζομένους το 2013.

Η KLM πραγματοποιεί τακτικές υπηρεσίες μεταφοράς επιβατών και εμπορευμάτων σε περίπου 130 προορισμούς. Τα επιβατηγά αεροσκάφη έχουν ρυθμιστεί σε μια διάταξη τριών κατηγοριών, συμπεριλαμβανομένων των Business Class, Economy Comfort, Economy Class. Η KLM έχει τη φήμη ως μία από τις ασφαλέστερες αεροπορικές εταιρείες στον κόσμο. Το πρόγραμμα τακτικών πελατών της ονομάζεται "Flying Blue" και έχει συμφωνίες κοινού κωδικού με άλλες αεροπορικές εταιρείες μέλη και μη μέλη της SkyTeam.
KLM Cityhopper

Η KLM Cityhopper είναι θυγατρική της ολλανδικής KLM και η βάση της είναι το Διεθνές Αεροδρόμιο Σχιπχόλ, στο Άμστερνταμ. Τα γραφεία της εταιρίας βρίσκονται στο Διεθνές Αεροδρόμιο Σχιπχόλ. Πραγματοποιεί πτήσεις μικρών αποστάσεων στην Ευρώπη για λογαριασμό της μητρικής εταιρίας, KLM. Κάθε χρόνο σχεδιάζει πτήσεις σε περίπου 44 προορισμούς ωστόσο μπορεί να αναλάβει και πτήσεις της KLM αρκετές φορές τον χρόνο.
Κυπριακές Αερογραμμές

Οι Κυπριακές Αερογραμμές (Cyprus Airways) ήταν ο κρατικός αερομεταφορέας της Κύπρου. Τα κεντρικά γραφεία της εταιρείας ήταν στη Λευκωσία, ενώ η βάση της ήταν ο Διεθνής Aερολιμένας Λάρνακας. Ιδρύθηκαν στις 24 Σεπτεμβρίου 1947 και έκλεισαν στις 9 Ιανουαρίου 2015.
Κάρολος Λάιελ

Ο Κάρολος Λάιελ ("Charles Lyell", 14 Νοεμβρίου 1797 – 22 Φεβρουαρίου 1875) ήταν Βρετανός δικηγόρος, γεωλόγος και εκλαϊκευτής της θεωρίας του Ομοιομορφισμού.
Κόιντος Τύλλιος Κικέρων

Ο Κόιντος Τύλλιος Κικέρων ("Quintus Tullius Cicero", 102 π.Χ. – 43 π.Χ.) ήταν Ρωμαίος πολιτικός και στρατιωτικός ηγέτης και ο νεότερος αδελφός του φημισμένου ρήτορα, φιλοσόφου και πολιτικού, Μάρκου Τύλλιου Κικέρωνα. Γεννήθηκε σε μία οικογένεια από την τάξη των ιππέων, ως γιος ενός πλούσιου γαιοκτήμονα στο Αρπίνουμ, περίπου 100 χιλιόμετρα νοτιοανατολικά της Ρώμης. Πρόκειται για έναν διακεκριμένο στρατιωτικό, καθώς επίσης και πολιτικό και συγγραφέα.
Κικέρων ο Νεότερος

Ο Κικέρων Μάρκος Τύλλιος ή "Κικέρων ο Νεότερος" (λατ. "Cicero Minor") ήταν γιος του μεγάλου Ρωμαίου ρήτορα Μάρκου Τύλλιου Κικέρωνα. Γεννήθηκε το 65 π.Χ. Στη μάχη στα Φάρσαλα ήταν διοικητής σώματος ιππικού ενώ στη μάχη στους Φιλίππους ήταν ύπαρχος του Βρούτου. Τον προγράψανε μετά τη μάχη στους Φιλίππους, αλλά σώθηκε καταφεύγοντας στη Σικελία, στον Σέξτο Πομπήιο. Αργότερα ο Οκτάβιος τον συγχώρεσε. Το 30 π.Χ. έγινε αναπληρωτής ύπατος και κατόπιν ανθύπατος της Ασίας. Τον αποκαλούσαν ειρωνικά bicongus επειδή έπινε δύο χόες κρασί.
Δημοκρατία της Ιρλανδίας

Ιρλανδία (ιρλανδικά: "Éire", αγγλικά: "Ireland"), γνωστή επίσης και ως Δημοκρατία της Ιρλανδίας (ιρλανδικά: "Poblacht na hÉireann", αγγλικά: "Republic of Ireland") είναι το όνομα του κράτους που καλύπτει κατά προσέγγιση τα 5/6 της νήσου της Ιρλανδίας, στις ΒΔ ακτές της Ευρώπης. Το επίσημο όνομα του κράτους είναι Ιρλανδία (Ιρλ.: Éire, "Έιρε") και το χρησιμοποιούν όλοι οι διεθνείς οργανισμοί και οι πολίτες της Ιρλανδίας όταν αναφέρονται στη χώρα τους. Είναι μέλος της Ευρωπαϊκής Ένωσης, διαθέτει ανεπτυγμένη οικονομία και πληθυσμό 4.977.400 κατοίκους, σύμφωνα με επίσημη εκτίμηση για το 2020. Το υπόλοιπο 1/6 της νήσου είναι γνωστό ως Βόρεια Ιρλανδία και αποτελεί τμήμα του Ηνωμένου Βασιλείου. 

Πρωτεύουσα της Ιρλανδίας είναι το Δουβλίνο.
Λευκάδιος Χερν

Ο Λευκάδιος Χερν (Λευκάδα, 27 Ιουνίου 1850 - Τόκιο, 26 Σεπτεμβρίου 1904) ή Πατρίκιος Λευκάδιος Χερν (Αγγλικά": Patrick Lafcadio Hearn"), γνωστός επίσης με το ιαπωνικό όνομα Γιάκουμο Κοϊζούμι () , ήταν διεθνής συγγραφέας ιρλανδοελληνικής καταγωγής που έλαβε την ιαπωνική υπηκοότητα το 1896, περισσότερο γνωστός για τα βιβλία του για την Ιαπωνία, ιδιαίτερα για τις συλλογές του για τους ιαπωνικούς θρύλους και ιστορίες φαντασμάτων, όπως το "Καϊντάν: Ιστορίες και μελέτες παράξενων πραγμάτων". Στις Ηνωμένες Πολιτείες ο Χερν είναι επίσης γνωστός για τα κείμενά του για την πόλη της Νέας Ορλεάνης, βασισμένα στη δεκαετή διαμονή του στην πόλη. Θεωρείται ένας από τους σημαντικότερους συγγραφείς της Ιαπωνίας.
Lufthansa

H Deutsche Lufthansa AG (ελληνικά: "Γερμανικός αερομεταφορέας Λουφτχάνσα"), είναι η μεγαλύτερη αεροπορική εταιρεία της Γερμανίας και μια από τις μεγαλύτερες στον κόσμο. Τα κεντρικά γραφεία της LH βρίσκονται στην Κολωνία, ενώ η κύρια βάση της είναι το Αεροδρόμιο Φρανκφούρτης.

Η εταιρεία δημιούργησε μια δεύτερη βάση στο Διεθνές Αεροδρόμιο Μονάχου και μετά την εξαγορά της Swiss, το Διεθνές Αεροδρόμιο Ζυρίχης θα γίνει η τρίτη βάση της LH.

Η Lufthansa είναι ιδρυτικό μέλος της αεροπορικής συμμαχίας Star Alliance. Ο Όμιλος Lufthansa διαθέτει στόλο περίπου 700 αεροσκαφών, με πάνω από 100.000 εργαζόμενους διεθνώς. Το 2005 πάνω από 51 εκατομμύρια επιβάτες πέταξαν με τα αεροσκάφη της LH.
Σίμων Μάγερ

Ο Σίμων Μάγερ ("Simon Mayr", 10 Ιανουαρίου 1573 - 5 Ιανουαρίου 1625), γνωστός και ως Σίμων Μάριος, ήταν Γερμανός αστρονόμος. Γεννήθηκε στο Γκούντσενχαουζεν, κοντά στη Νυρεμβέργη, αλλά πέρασε το μεγαλύτερο μέρος της ζωής του στην πόλη του Άνσμπαχ.
Δημοσίευσε το 1614 σύγγραμμα με τον τίτλο «Mundus iovialis anno 1619 detectus...» ή "De Mundo Joviali", στο οποίο αναφέρει τους 4 μεγάλους δορυφόρους του πλανήτη Δία. Πολλοί είναι εκείνοι που αποδίδουν σ΄ αυτόν την ανακάλυψή τους, αλλά ο Γαλιλαίος τους ανακάλυψε αυτός πρώτος το 1610 αποδίδοντας στον Μάγερ την ανακάλυψη του δεύτερου δορυφόρου. Ωστόσο, ο Μάγερ είναι αυτός που τους έδωσε τα ονόματα με τα οποία τους γνωρίζουμε σήμερα.

Πάντως ο Μάγερ υπήρξε ο πρώτος που περιέγραψε τον Μέγα Γαλαξία της Ανδρομέδας με τη βοήθεια τηλεσκοπίου. Συγκεκριμένα, στο παραπάνω έργο του σημειώνει ότι τον παρατήρησε στις 15 Δεκεμβρίου 1612 και ότι έμοιαζε με "«τη φλόγα ενός κεριού όπως φαίνεται τη νύκτα μέσα από κέρας»" (εκείνη την εποχή φύλακες για τη νύκτα περιπολούσαν τις μικρές πόλεις της Ευρώπης εφοδιασμένοι με φανούς, τις φλόγες των κεριών των οποίων προστάτευαν παράθυρα καλυμμένα με λεπτότατη επίστρωση κέρατος). Η περιγραφή αυτή δίνει μια καλή ιδέα σχετικά με την εμφάνιση του Γαλαξία της Ανδρομέδας όταν παρατηρείται με μικρό τηλεσκόπιο, αν και άλλοι αστρονόμοι του 17ου αιώνα τον περιέγραψαν διαφορετικά.

Ο Σίμων Μάγιερ είχε σπουδάσει Αστρονομία κοντά στον μεγάλο Δανό αστρονόμο Τύχωνα με δαπάνες του Γεωργίου Φρειδερίκου, Κόμητα του Άνσμπαχ.
Γουλιέλμος Μάγερ

Ο Γουλιέλμος Μάγερ ήταν Γερμανός Αστρονόμος (1853-1910).

Γεννήθηκε στο Μπράουνσβαϊγκ. Εγκαταστάθηκε στο Βερολίνο το 1888 όπου και διορίσθηκε διευθυντής της εταιρείας εκλαϊκεύσεων των φυσικών επιστημών «Ουρανία» της οποίας και ίδρυσε το περιοδικό «Ουρανός και Γη» το 1889. Πριν εγκατασταθεί στο Βερολίνο εργάσθηκε σε πολλές πόλεις της Ευρώπης όπως στη Ζυρίχη, στη Γενεύη, στη Βιέννη κ.ά.

Τα έργα του έχουν εκλαϊκευτικό χαρακτήρα. Σπουδαίο δε μεταξύ αυτών είναι η «Λαϊκή αστρονομία» (1903), που ίσως να αποτέλεσε οδηγό σε παρόμοια συγγραφή από τον Έλληνα αστρονόμο Ν. Χασάπη.
Virgin Express

H Virgin Express είναι μια εταιρεία χαμηλού κόστους, δημιουργημένη εντός του Ομίλου Virgin, του Σερ Ρίτσαρντ Μπράνσον. Η εταιρεία εκτελεί δρομολόγια κυρίως προς τη Νότια Ευρώπη, από τη βάση της στο αεροδρόμιο των Βρυξελλών. Οι πωλήσεις εισιτηρίων γίνονται κυρίως μέσω του διαδικτύου, αλλά σε αντίθεση με άλλες εταιρείες χαμηλού κόστους δεν προσφέρει ανταποκρίσεις πτήσεων.
Νότιες ρομανικές γλώσσες

Οι Νότιες ρομανικές γλώσσες σύμφωνα με τον οργανισμό "Ethnologue", είναι κλάδος των ρομανικών γλωσσών. Περιλαμβάνουν τη Σαρδηνιακή και την Κορσικανική.
Αλιβέρι

Το Αλιβέρι είναι κωμόπολη του Νομού Ευβοίας και υπάγεται στον Δήμο Κύμης - Αλιβερίου, του οποίου αποτελεί έδρα. Έχει πληθυσμό 4.827 κατοίκους.

Η Δημοτική Κοινότητα Αλιβερίου αποτελείται από τους οικισμούς Αλιβέρι, Ανθούπολη, Κατακαλός, Κάραβος, Λάτα και Μηλάκι και έχει συνολικό πληθυσμό 5.249 κατοίκους, σύμφωνα με την απογραφή του 2011.